kayong may tatlong daat limang pung taong naghahawak ng aming ikatututo kaming umaalinsunod sa lahat ng bagay? kung makaraan ang tatlong daat limang pung taon ay walang nayari ang eskultor kundi isang walang ayos na larawan, ay lubhang napakatunggak. masama ang putik na ginagamit. lalo pang tunggak kung gayon, sapagkat alam na masama pala ay hindi iniiwan ang putik at nagpapatuloy sa pag aaksaya ng panahon. at hindi lamang tunggak, kungdi nagdadaya at nagnanakaw, sa dahilang batid na walang kapararakan ang kaniyang gawa ay ipinagpapatuloy upang tanggapin ang kaupahan. at hindi lamang tunggak at magnanakaw kung di taksil sapagkat humahadlang na ang lahat ng ibang eskultor ay sumubok ng kanilang kaya upang tingnan kung makakayari ng bagay na may halaga! kalaitlait na pangingilag ng walang kasapatan! ang tugon ay napakatindi at naramdaman ni. fernandez na siyay nasilo.